***Zajednica sportskih udruga Grada Novske***

***Javni poziv za sufinanciranje organizacije tradicionalnog 15. Zimskog turnira u malom nogometu „Novska 2016/2017“***

*Upute za prijavitelje*

*Datum objave Javnog poziva: 14. 10. 2016.*

*Rok za dostavu prijava: 14.11. 2016.*

***NAPOMENA:***

***OVE UPUTE SASTAVNI SU DIO JAVNOG POZIVA ZA SUFINANCIRANJE ORGANIZACIJE TRADICIONALNOG 15. ZIMSKOG TURNIRA U MALOM NOGOMETU „NOVSKA 2016/2017“ I BEZ DETALJNOG UVIDA U UPUTE PRIJAVITELJ NEĆE MOĆI ISPRAVNO ISPUNITI PRIJAVU NA JAVNI POZIV***

**S A D R Ž A J**

1. **JAVNI POZIV ZA SUFINANCIRANJE PROGRAMA/PROJEKATA ORGNIZACIJE TRADICIONALNOG 15. ZIMSKOG TURNIRA U MALOM NOGOMETU „NOVSKA 2016/2017“**

**1.1. Ciljevi natječaja**

**1.2. Planirani iznosi i ukupna vrijednost Javnog poziva**

1. **FORMALNI UVJETI JAVNOG POZIVA**

**2.1. Prihvatljivi prijavitelji: TKO MOŽE PODNIJETI PRIJAVU?**

**2.2. Vremensko razdoblje provedbe projekta i prihvatljive aktivnosti**

**2.3. Prihvatljivi troškovi koji će se financirati ovim Javnim pozivom**

**2.4. KAKO SE PRIJAVITI?**

**2.4.1. Sadržaj Opsinog obrasca**

**2.4.2. Sadržaj obrasca proračuna**

**2.4.3. Kako i gdje poslati prijavu?**

**2.4.4. Rok za slanje prijave**

**2.4.5. Kome se obratiti ukoliko imate pitanja?**

**2.5. Procjena prijava i donošenje odluke o dodjeli sredstava**

**2.6. Objava obavijesto o odluci o dodjeli financijskih sredstava**

**2.7. Postupak ugovaranja**

**2.8. Obveze Korisnika sredstava nakon ugovaranja**

**2.9. Indikativni kalendar natječajnog postupka**

1. **POPIS DOKUMENTACIJE JAVNOG POZIVA**
2. **JAVNI POZIV ZA SUFINANCIRANJE ORGNIZACIJE TRACIONALNOG 15. ZIMSKOG TURNIRA U MALOM NOGOMETNOG „NOVSKA 2016/2017“**

1.1 Cilj ovog Javnog poziva na dostavu programskih i projektnih prijedloga za organizaciju zimskog malonogometnog turnira je potaknuti što veći broj sportaša različite životne dobi na bavljenje nogometnim sportom te privuči što veći broj posjetitelja turnira, građana Novske i građana šire okolice i time doprinijeti razvoju turizma na području Grada Novske.

1.2 PLANIRANI IZNOSI I UKUPNA VRIJEDNOST JAVNOG POZIVA

Ukupno osigurana sredstva -----------------------------------------------------------20.000,00 kuna

Okvirni broj udruga koje će se financirati:-------------------------------------------------- 1 udruga

Najniži zatraženi iznos------------------------------------------------------------------10.000,00 kuna

Najviši zatraženi iznos------------------------------------------------------------------ 20.000,00 kuna

Važno!!!

Prijavitelj u svojoj prijavi ne može tražiti za svoj program/projekt iznos manji ili viši od najniže i najviše propisanog iznosa za svako prioritetno područje iz ovih uputa.

1. **FORMALNI UVJETI JAVNOG POZIVA**

**2.1. Prihvatljivi prijavitelji: TKO MOŽE PODNIJETI PRIJAVU?**

Na ovaj Poziv mogu se prijaviti Udruge koje su osnovane u skladu sa Zakonom o udrugama (Narodne novine, 74/14). Udruge se smatraju pravnim osobama registriranim prema Zakonu o udrugama, ciljno i prema djelatnostima djeluju u jednom od prioritetnih područja sporta raspisanih Pozivom, što je razvidno iz statuta udruge.

Da bi prijava i program udruge mogao biti uvršten u Program javnih potreba u sportu predlagatelj mora zadovoljavati opće i posebne uvjete te dostaviti dokumentaciju koja se po istima traži.

**Na ovaj Poziv može se prijaviti udruga koja/e:**

* je upisana u Registar udruga Republike Hrvatske;
* je upisana u Registar neprofitnih organizacija pri Ministarstvu financija;
* se svojim statutom opredijelila za obavljanje djelatnosti i aktivnosti sporta (nogomet);
* ima sjedište na području Grada Novske najmanje godinu dana, računajući od trenutka objave Javnog poziva;
* je uredno ispunila obveze prema Zajednici i Gradu za primljenu donaciju u prethodnoj godini ;
* ima dugogodišnje iskustvo i odgovarajuće organizacijske kapacitete i ljudske resurse za provedbu projekta;
* se ne vodi kazneni postupak protiv osobe ovlaštene za zastupanje udruge i voditelja programa/projekta, što se dokazuje Uvjerenjem o nekažnjavanju Općinskog suda u Kutini, ne starijim od 6 mjeseci od dana objave Javnog poziva

**Tko se ne može prijaviti na ovaj javni poziv?**

Na ovaj Javni poziv ne mogu se prijaviti:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe
2. udruge koje nisu upisane u Registar neprofitnih organizacija
3. udruge koje nisu upisane u Registar udruga Republike Hrvatske
4. strukovne udruge čiji rad/djelatnost nije izravno vezana za provođenje sportskih aktivnosti (nogomet) ;
5. udruge koje nisu članice Zajednice sportskih udruga Grada Novske.
6. udruge koje su nenamjenski trošile prethodno dodijeljena sredstva iz javnih izvora (nemaju pravo prijave na Javni poziv jednu godinu, računajući od godine u kojoj nisu namjenski utrošili sredstva);
7. udruge koje su u stečaju ili u postupku likvidacije;
8. udruge čiji je osnivač jedna ili više političkih stranaka;
9. udruge čiji rad/djelatnost nije vezana uz prioritetna područja definirana ovim Pozivom;

**2.2. VREMENSKO RAZDOBLJE PROVEDBE PROJEKTA I PRIHVATLJIVE AKTIVNOSTI KOJE ĆE SE FINANCIRATI PUTEM JAVNOG POZIVA**

Vremensko razdoblje provedbu projekta traje od 15. prosinca 2016. godine do 15. siječnja 2016.

Provedba projekta započinje prvi sljedeći dan nakon potpisivanja ugovora između Udruge i Zajednice, osim ako je ugovorom utvrđen kasniji, točno naznačen datum početka provedbe.

**2.3. PRIHVATLJIVI TROŠKOVI koji će se financirati ovim Javnim pozivom**

Prihvatljivi troškovi su troškovi koje je imao korisnik financiranja, **a koji ispunjavaju sve slijedeće kriterije:**

* nastali su za vrijeme razdoblja provedbe programa ili projekta u skladu s ugovorom,
* moraju biti navedeni u ukupnom predviđenom proračunu projekta ili programa,
* nužni su za provođenje programa ili projekta koji je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani, učinkoviti i u svakom smislu usuglašeni sa zahtjevima racionalnog financijskog upravljanja.

Prihvatljivim troškovima koji se mogu financirati sukladno ovom Pravilniku su troškovi koji su neposredno povezani uz provedbu pojedinih aktivnosti programa/projekta i to:

* troškovi najma dvorane, sportskih terena, sportskih objekata za održavanje turnira,
* troškovi natjecanja – troškovi sudaca, troškovi delegata, troškovi službenih osoba na natjecanjima,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta ,
* troškovi nabavke opreme nužne za provedbu projekta/programa koja mora biti specificirana po vrsti i iznosu (sportski rekviziti)
* ostali troškovi koji su izravno vezani za provedbu aktivnosti programa ili projekta

Neprihvatljivim troškovima koji se ne mogu financirati sukladno ovom Javnom pozivu smatraju se sljedeći troškovi:

* plaćanje neoporezivih bonusa zaposlenima
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
* kupnja rabljene opreme, strojeva i namještaja,
* drugi troškovi koji nisu u neposrednoj povezanosti sa sadržajem i ciljevima projekta.

**2.4. KAKO SE PRIJAVITI?**

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu Poziva.

Sve zainteresirane udruge moraju svoj projekt prijaviti na propisanim obrascima uz detaljan opis projekta koji prijavljuju za dobivanje financijske potpore.

**Obvezna natječajna dokumentacija za prijavu projekata je:**

1. Obrazac opisa projekta s potpisom ovlaštene osobe i pečatom udruge;
2. Obrazac proračuna projekta s potpisom ovlaštene osobe i pečatom udruge,

**2.4.1. Sadržaj Opisnog obrasca**

Opisni obrazac projekta dio je obvezne dokumentacije. Sadrži podatke o prijavitelju te sadržaju projekta koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je kreiran na način da ga je najprimjerenije ispuniti na računalu, isprintati te potpisati i ovjeriti, ali dopušta se ispuniti ga ručno, čitkim, štampanim slovima. Obrazac obavezno mora biti potpisan i ovjeren po ovlaštenoj osobi.

Ukoliko opisni obrazac sadrži gore navedene nedostatke, prijava će se smatrati nevažećom.

**2.4.2. Sadržaj obrasca proračuna**

Obrazac Proračuna dio je obvezne dokumentacije i sadrži podatke o svim izravnim i neizravnim troškovima projekta, kao i o ukupnom iznosu bespovratnih sredstava koja se traže od davatelja.

Prijava u kojoj nedostaje obrazac Proračuna neće biti uzeta u razmatranje, kao niti prijava u kojoj obrazac Proračuna nije u potpunosti ispunjen.

Obrazac je kreiran na način da ga je najprimjerenije ispuniti na računalu, isprintati te potpisati i ovjeriti, ali dopušta se ispuniti ga ručno, čitkim štampanim slovima.

Obrazac obavezno mora biti potpisan i ovjeren po ovlaštenoj osobi.

Ukoliko obrazac proračuna sadrži gore navedene nedostatke, prijava će se smatrati nevažećom.

**2.4.3. Kako i gdje poslati prijavu?**

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge.

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom na adresu Zajednice sportskih udruga Grada Novske:

**ZAJEDNICA SPORTSKIH UDRUGA**

**GRADA NOVSKE**

**Tina Ujevića 2C**

**(Sportska dvorana Srednje škole)**

**44330, Novska**

Na pošiljku obavezno treba naznačiti:

**„PRIJAVA PROGRAMA/PROJEKTA SPORTSKIH UDRUGA NA JAVNI POZIV ZA SUFINANCIRANJE ORGNIZACIJE TRACIONALNOG 15. ZIMSKOG TURNIRA U MALOM NOGOMETU „NOVSKA 2016/2017“**

Zakašnjele, nepotpune ili na drugi način podnesene prijave protivno uvjetima iz ovog Javnog poziva neće se razmatrati.

Obrasci za prijavu mogu se preuzeti putem računala na internetskoj stranici Grada Novske www.novska.hr.

**2.4.4. Rok za slanje prijave**

Rok za prijavu na poziv je 15. listopad 2016. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na poziv. U slučaju da je prijava dostavljena u službene prostorije Zajednice sportskih udruga Grada Novske, prijavitelju će biti izdana potvrda o točnom vremenu prijema pošiljke.

Sve prijave poslane izvan roka neće biti uzete u razmatranje.

**2.4.5. Kome se obratiti ukoliko imate pitanja?**

Sva pitanja vezana uz ovaj Javni poziv mogu se postavljati elektroničkim putem, slanjem upita na adresu elektronske pošte: zsu.novska@gmail.com ili Zlatku Šepović, tajniku Zajednice na broj telefona 098/650 542, svakog radnog dana isključivo u vremenu od 7,00 – 13,00 sati.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**2.5. Procjena prijava i donošenje odluke o dodjeli sredstava**

Po isteku roka za podnošenje prijava na poziv povjerenstvo za provjeru ispunjavanja formalnih uvjeta poziva, kojeg imenuje Izvršni odbor Zajednice, obavlja provjeru ispunjavanja propisanih uvjeta poziva sukladno odredbama Uredbe, Pravilnika i uvjetima navedenih u Pozivu.

Sve pristigle i zaprimljene prijave proći će kroz sljedeću proceduru:

* 1. FORMALNA PROVJERA NATJEČAJA

U postupku provjere ispunjavanja formalnih uvjeta natječaja provjerava se:

* je li prijava dostavljena na pravi javni poziv i u zadanome roku
* jesu li dostavljeni, potpisani i ovjereni svi obvezni obrasci iz javnog poziva te priložena ostala tražena dokumentacija
* jesu li ispunjeni drugi formalni uvjeti javnog poziva

Zajednica će prijaviteljima čije prijave imaju manje nedostatke, a koje ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana kada je prijavitelj e- mail poštom obaviješten o potrebi uklanjanja nedostataka. Ako prijavitelj u dodatnom roku dostavi tražene podatke ili priloge smatrat će se da je podnio potpunu prijavu.

Elementi prijave koji se mogu naknadno ispraviti ili dopuniti:

* u opisnom obrascu nedostaju neki od podataka o organizaciji
* na nekom od predviđenih mjesta nedostaje potpis odgovorne osobe

Elementi prijave koji se ne mogu naknadno ispraviti ili dopuniti:

* nedostaje izvornik prijave
* prijavitelj nije odgovorio na pitanja iz prijave koja se odnose na sadržaj projekta, bitna za vrednovanje kvalitete
* prijavitelj traži viši ili niži iznos od propisanoga
* trajanje projekta nije u skladu s propisanim uvjetima poziva

Ocjena ispunjavanja propisanih formalnih uvjeta natječaja ne smije trajati duže od 8 (osam) dana od dana isteka roka za podnošenje prijava na natječaj, nakon čega Predsjednik Zajednice, na prijedlog Povjerenstva za formalnu procjenu donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih formalnih uvjeta natječaja.

Prijavitelj čija prijava budu odbijena iz razloga ne ispunjavanja propisanih uvjeta javnog poziva, o toj činjenici mora biti obaviješten elektroničkom poštom u roku od najviše 5 (pet) radnih dana od dana donošenja odluke, nakon čega imaju pravo u narednih 8 (osam) dana od dana prijema obavijesti, podnijeti prigovor Izvršnom odboru.

U slučaju prihvaćanja opravdanog prigovora od strane Izvršnog odbora, prijava će biti upućena u daljnju proceduru, a u slučaju neprihvaćanja prigovora prijava će biti odbijena u kojem trenutku Odluka o formalno prihvatljivim prijavama postaje konačna i upućuje se u daljnju proceduru.

(B) PROCJENA PRIJAVA KOJE SU ZADOVOLJILE PROPISANE UVJETE POZIVA

Povjerenstvo za ocjenjivanje prijavljenih programa/projekata (u daljnjem tekstu: Povjerenstvo za ocjenjivanje) imenuje Izvršni odbor.

Povjerenstvo razmatra i ocjenjuje prijave koje su ispunile formalne uvjete natječaja u skladu s Kriterijima iz ovog Javnog poziva.

Odlukom Izvršnog odbora na prigovor, Odluka o dodjeli financijskih sredstava postaje konačna.

**2.6. Objava obavijesti o odluci o dodjeli financijskih sredstava za organizaciju tradicionalnog 15. Zimskog turnira u malnom nogometu „Novska 2016/2017“**

Nakon donošenja odluke o programima ili projektima kojima su odobrena financijska sredstva u određenoj visini, Zajednica će javno objaviti rezultate natječaja na mrežnim stranicama Grada Novske.

**2.7. Postupak ugovaranja**

Sportskoj udruzi kojoj su odobrena financijska sredstva ( u daljnjem tekstu: korisniku) Zajednica će potpisati ugovor o financiranju projekata najkasnije 5 dana od dana donošenja odluke o financiranju.

Isplata financijskih sredstava korisniku isplaćuje se u cijelosti.

**2.8. Obveze Korisnika sredstava nakon ugovaranja**

Zajednica će kontrolirati namjensko trošenje odobrenih sredstava, na temelju obveznog opisnog i financijskog izvješća koje je udruga dužna dostaviti, u skladu s odredbama Uredbe, Pravilnika i Ugovora o financijskoj potpori kao i terenskim posjetima u svrhu praćenja uspješnosti provedbe financiranog projekta od strane ovlaštenih osoba za praćenje provedbe projekta.

Zajednica će Korisnika zatražiti povrat uplaćenih sredstava uz pripadajuću zakonsku kamatu u slučaju kada udruga nenamjenski utroši odobrena financijska sredstva, ako nije dostavila Zajednici izvješće o namjenski utrošenim sredstvima, kada je iz izvješća razvidno da sredstva nisu utrošena namjenski ili kada na drugi način krši obveze proizašle iz Ugovora.

**2.9. Indikativni kalendar natječajnog postupka**

|  |  |
| --- | --- |
| **Faze natječajnog postupka** | **Datum** |
| **Objava poziva** | 14. listopad 2016. |
| **Rok za slanje prijava** | 14. studeni 2016. |
| **Rok za slanje pitanja vezanih uz poziv** | 07. studeni 2016. |
| **Rok za upućivanje odgovora na pitanja vezana uz poziv** | 09. studeni 2016. |
| **Rok za provjeru propisanih uvjeta poziva** | 17. studeni 2016. \* |
| **Rok za procjenu prijava koje su zadovoljile propisane uvjete poziva** | 19. studeni 2016.\* |
| **Rok za objavu odluke o dodjeli financijskih sredstava i slanje obavijesti prijaviteljima** | 22. studeni 2016. \* |
| **Rok za ugovaranje** | Početak prosinca |

Zajednica ima mogućnost ažuriranja ovog indikativnog kalendara. Termini koji su označeni zvjezdicom (\*) su okvirni. Obavijest o tome, kao i ažurirana tablica, objavit će se na mrežnim stranicama Grada Novske: [www.novska.hr](http://www.novska.hr)

1. **POPIS DOKUMENTACIJE JAVNOG POZIVA**

1. Obrazac 1 - Opis projekta

2. Obrazac 2 - Proračun projekta

3. Obrazac 3. - Ugovor o financiranju

4. Obrazac 4. - Kriteriji za procjenu vrijednosti projekta

5. Izvještajna dokumentacija

- Obrazac 5. - Opisni izvještaj projekta

- Obrazac 6.- Financijski izvještaj projekta